2012 թվականը հոբելյանական է մեր ժողովրդի համար: Ազգովի տոնեցինք ԼՂՀ պաշտպանության բանակի կազմավորման եւ Շուշիի ազատագրման 20-ամյակը: Այն հոբելյանական է նաեւ «Հայաստան» համահայկական հիմնադրամի համար, որն իր 20-րդ տարեդարձն է բոլորում: «Հայաստան» հիմնադրամն այն կառույցն է, որն աշխարհասփյուռ հայությանը համախմբում է տարբեր ծրագրերի շուրջ, որոնց նպատակը մեկն է՝ զարգացնել ու զորացնել պատմական հայրենիքը, էլ ավելի ամրապնդել ու խորացնել Հայաստան-Արցախ-Սփյուռք կուռ եռամիասնությունը: